laion/Wikipedia-Exotic huggingface dataset:
চিলাহাটি ইউনিয়ন

চিলাহাটি ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন। এই ইউনিয়নের আয়তন ২২.৫ বর্গ কিলোমিটার (১২০৯১ একর)। ১নং চিলাহাটি ইউনিয়নটি পঞ্চগড় জেলার দেবীগঞ্জ থানার সর্ব উত্তরে অবস্থিত। এর উত্তরে বড়শশী ইউনিয়ন (বোদা উপজেলা), দক্ষিণে টেপ্রিগঞ্জ ইউনিয়ন (দেবীগঞ্জ উপজেলা), পূর্বে ভোগডাবুড়ী ইউনিয়ন (ডোমার উপজেলা) এবং পশ্চিমে মাড়েয়া (বোদা উপজেলা) ও শালডাঙ্গা ইউনিয়ন (দেবীগঞ্জ উপজেলা)। এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ৬৮টি এবং মৌজা সংখ্যা ৬টি। এই এলাকায় সর্বমোট ৩০১০০ জন বাস করে যার মধ্যে পুরুষ ১৫৬৯০ জন এবং মহিলা ১৪৪১০ জন। এই এলাকায় ৩টি প্রাথমিক বিদ্যালয়. ১টি উচ্চ বিদ্যালয় এবং ১টি কলেজ রয়েছে। এই ইউনিয়নের শিক্ষার হার শতকরা প্রায় ৭৮%। সড়ক পথে ঢাকা থেকেঢাকা-বঙ্গবন্ধু সেতু জাতীয় মহাসড়ক পথে রংপুর পর্যন্ত এবং রংপুর থেকে ৩৫ কিলোমিটার আসলে সৈয়দপুর এবং সৈয়দপুর থেকে উত্তর মুখো হয়ে নীলফামারী জেলাডোমার উপজেলা পর্যন্ত ০৬ কিঃমি উত্তর দিকে আসলে দেবীগঞ্জ উপজেলা পরিষদ। দেবীগঞ্জ উপজেলা থেকে ২০.০০ কি.মি. উত্তর পার্শ্বে ১নং চিলাহাটি ইউনিয়ন পরিষদ অবস্থিত। পঞ্চগড়- দেবীগঞ্জ থেকে জাতীয় মহাসড়ক পথে বোদা উপজেলা পর্যন্ত এবং বোদা থেকে পূর্ব দিকে ১৯ কি.মি. আসলে পূর্ব পার্শ্বে ১৯.০০কি.মি. ১নং চিলাহাটি ইউনিয়ন পরিষদ। দিনাজপুর- ১নং চিলাহাটি দিনাজপুরথেকে মহাসড়ক পথে ৪০ কি.মি. পথ আসলে বীরগঞ্জ উপজেলা, বীরগঞ্জ থেকে ২০ কিঃমি উত্তরে খানসামা, ২০ কি.মি. উত্তরে ঝাড়বাড়ী নামক বাজার এবং ঝাড়বাড়ী থেকেপর্যায়ক্রমে ০৬ কিঃমি লক্ষ্মীনারায়নী,০২ কিঃমি ফুলবাড়ীবাজার, ০৪ কিঃমি কালীগঞ বাজার হয়ে সর্বমোট ৮৩কিঃমি (দিনাজপুর-১নং চিলাহাটি) পথ আসলে ১নং চিলাহাটি ইউনিয়ন পরিষদ। "চিলাহিাটির আয়তন"। www.lcgbangladesh.org। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৪।  "এক নজরে ১নং চিলাহাটি"। bangladesh.gov.bd.com। [স্থায়ীভাবে অকার্যকর সংযোগ] "শিক্ষা প্রতিষ্ঠানসমূহ"। bangladesh.gov.bd.com। [স্থায়ীভাবে অকার্যকর সংযোগ]
শালডাংগা ইউনিয়ন

শালডাঙ্গা ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন। এই ইউনিয়নের আয়তন ২১.৫ বর্গ কিলোমিটার (৬৯৬৪ একর)। দেবীগঞ্জ উপজেলার উত্তর পশ্চিম কোণে অবস্থিত অতীত ঐতিহ্যে ভরা শালডাঙ্গা ইউনিয়ন। এর পূর্বে টেপ্রীগঞ্জ ইউনিয়ন, দক্ষিণে দেবীডুবা ও পামুলী ইউনিয়ন এবং উত্তর ও পশ্চিমে বোদা উপজেলা। শালডাঙ্গা সুদূর অতীত থেকে শাল গাছের জন্য বিখ্যাত। করতোয়া তীরবর্তী এই অঞ্চলে পৌরণিক কাল থেকে শাল গাছের অরণ্য ছিল। রামায়নের যুদ্ধে এটি বিশেষ অস্ত্র হিসাবে শালগাছ ব্যবহৃত হয়েছিল। শালডাঙ্গার মাটি ও পানির নিচে এখনও অনেক শালগাছ উত্তোলিত হচ্ছে। জনশ্রুতি অনুযায়ী এগুলো নুহ (আঃ) 'র প্রলংকরী বন্যার সময় মাটি ও পানির নিচে তলিয়ে যায়। শালডাঙ্গা এখন ও বিলুপ্ত প্রায় শাল বাগান আছে। ঐতিহ্যবাহী েএই শালগাছকে কেন্দ্র করে শালডাঙ্গার নামকরণ হয়। আগে টেপ্রীগঞ্জ ইউনিয়ন শালডাঙ্গার অন্তর্ভুক্ত ছিল। শুধু দেবীগঞ্জ অঞ্চলেই নয় বরং সমগ্র দিনাজপুর অঞ্চলের মধ্যে প্রধান বাণিজ্যিক কেন্দ্র ছিল শালডাঙ্গা। মধ্যযুগে এটি ছিল উত্তর বাংলার একটি বিখ্যাত বন্দর। এখান থেকে শাল, শিশু কাঠ নৌকা ভর্তি করে বিশ্বের বিভিন্ন স্থানে নিয়ে যাওয়া হত। ব্রিটিশ আমলে এ অঞ্চলের শ্রেষ্ঠ বন্দর ছিল এটি। সে সময় শালডাঙ্গা পাটের জন্য বিখ্যাত ছিল । ব্রিটিশ আমলে ইংল্যান্ডের Rally Brothers নামে একটি পাট কোম্পানী শালডাঙ্গা পাট ব্যবসা করত । সে সময় বেলিং মেশিন ছিল শালডাঙ্গায়। এই মেশিনে এখান থেকে পাট বেলিং করে জলপাইগুড়ি হয়ে সেই পাট ইংল্যান্ডে ডান্ডি চলে যেত। তাছাড়া কলকাতা, মুর্শিদাবাদ প্রভৃতি এলাকার সাথেও এর ভগ্নাবশেষ আছে। এছাড়া বৃহত্তর দিনাজপুর অঞ্চলের মধ্যে শালডাঙ্গা প্রথম টেলিফোন লাইন ও পোস্ট অফিস স্থাপিত হয়। দেবীগঞ্জ থানার মধ্যে প্রথম বিদ্যুৎ লাইনও স্থাপিত হয় এখানে তবে বর্তমানে স্থানটি তার গুরুত্ব হারিয়ে ফেলেছে। এই ইউনিয়নের অধীনে ১২টি ওয়ার্ড রয়েছে। এই এলাকায় গ্রামের সংখ্যা মোট ৬১টি এবং মৌজা সংখ্যা ১০টি। এই এলাকায় সর্বমোট ১৮০৩৪ জন বাস করে। এই এলাকায় ১৩টি প্রাথমিক বিদ্যালয়, ৩টি উচ্চ বিদ্যালয় এবং ১টি কলেজ রয়েছে। পঞ্চগড় জেলার দেবীগঞ্জ উপজেলা সদর হইতে ১১কিলোমিটার উত্তর-পশ্চিমে, মাড়েয়া বাজার্ হইতে ৩.৫ কিলোমিটা দক্ষিণে এবং করতোয়া নদীর সিকি কিলোমিটার পশ্চিমে দেবত্তর গ্রামে অবস্থিত। এই ইউনিয়নে একটি ইউনিয়ন ভূমি অফিস রয়েছে। এই অফিসের প্রধান কার্যাবলী হলো ভূমি উন্নয়ন কর আদায়। সরকারী খাস ভূমির হেফাজতকরন। ভূমিহীনদের কৃষি খাস জমি বন্দোবস্ত। নামজারীর প্রস্তাব দেয়া। অফিসে হালনাগাদ ভূমি রেকর্ড সংরক্ষণ করা। প্রযোজ্য ক্ষেত্রে হাট বাজার হতে খাস আদায় করা। সরকারি জলমহাল গুলি রক্ষনাবেক্ষন করা। শালডাঙ্গা ইউনিয়ন উপস্বাস্থ্য কেন্দ্র "শালডাঙ্গার আয়তন"। www.lcgbangladesh.org। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৪।  "এক নজরে শালডাঙ্গা"। bangladesh.gov.bd.com। [স্থায়ীভাবে অকার্যকর সংযোগ] "শিক্ষা প্রতিষ্ঠানসমূহ"। bangladesh.gov.bd.com। [স্থায়ীভাবে অকার্যকর সংযোগ]
শহীদ সোহরাওয়ার্দী মেডিকেল কলেজ হাসপাতাল

শহীদ সোহ্‌রাওয়ার্দী মেডিকেল কলেজ হাসপাতাল (পুরাতন নাম: বেগম খালেদা জিয়া মেডিকেল কলেজ) বাংলাদেশের রাজধানী ঢাকার শের-ই-বাংলা নগরে অবস্থিত সরকারি মালিকানাধীন তৃতীয় পর্যায়ের হাসপাতাল। দেশব্যাপী চিকিৎসা জ্ঞান ছড়িয়ে দেয়া ও দক্ষ ডাক্তার গড়ে তোলার জন্য ১৯৬৩ সালে এটি প্রতিষ্ঠিত হয়। বর্তমানে এর শয্যা সংখ্যা ৮৭৫ টি এবং এতে ৫০০জন শিক্ষার্থী ও ২০১০ জন কর্মকর্তা-কর্মচারী রয়েছে। শহীদ সোহ্‌রাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাসপাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে সেপ্টেম্বর ৫, ২০০৫ সালে বাংলাদেশ সরকার শহীদ সোহ্‌রাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে বেগম খালেদা জিয়া মেডিকেল কলেজ হিসেবে এর শিক্ষা কার্যক্রম শুরু হয়। পরবর্তিতে জুলাই ১, ২০০৯ সালে মেডিকেল কলেজের নাম শহীদ সোহ্‌রাওয়ার্দী মেডিকেল কলেজ-এ পরিবর্তন করা হয়েছে। মেডিকেল কলেজ হাসপাতালে ৫০০ জন শিক্ষার্থী এবং ২০০০ জন কর্মকর্তা-কর্মচারী রয়েছে। "সংরক্ষণাগারভুক্ত অনুলিপি"। ২৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৪।  "Begum Khaleda Zia Medical College inaugurated"। ইউনাইটেড নিউজ বাংলাদেশ। ০৫ জুন ২০০৬। সংগ্রহের তারিখ ডিসেম্বর ৩০, ২০১৪।  এখানে তারিখের মান পরীক্ষা করুন: |তারিখ= (সাহায্য)
দালমা সান্তোস

দালমা পেরেইরা দিয়াস দস সান্তোস (ব্রাজিলীয় পর্তুগিজ: [diˈʒawmɐ ˈsɐ̃tus]; জন্ম: ২৭ ফেব্রুয়ারি, ১৯২৯-২৩ জুলাই, ২০১৩) ছিলেন একজন ব্রাজিলীয় ফুটবলার যিনি ব্রাজিল দলের পক্ষ হয়ে চারটি বিশ্বকাপে প্রতিনিধিত্ব করেছেন। ১৯৫৮ ও ১৯৬২ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। দালমা সান্তোসকে ফুটবলের ইতিহাসের অন্যতম সেরা রাইট ব্যাক হিসেবে গন্য করা হয়। তিনি সাধারনত রক্ষনভাগের খেলোয়াড় হলেও দলের প্রয়োজনে প্রায়ই উপরে উঠে দলের আক্রমণে সহায়তা করতেন। ১৯৫৪, ১৯৫৮ ও ১৯৬২ বিশ্বকাপের অল-স্টার দলে জায়গা পেয়েছেন তিনি। এছাড়াও ২০০৪ সালে ফিফার শততম বর্ষপূর্তিতে পেলের ঘোষিত সেরা ১২৫ বেঁচে থাকা ফুটবলার-এর তালিকায় তার নাম অন্তর্ভুক্ত হয়। এছাড়াও তিনি কয়েকজন ফুটবলারদের মধ্যে একজন যারা তাদের ক্যারিয়ারে ১,০০০ টিরও বেশি পেশাদার উপস্থিতি রয়েছে। দালমা সান্তোস ২৩ জুলাই ২০১৩ নিউমোনিয়ায় আক্রান্ত হয়ে উবেরাবার একটি হাসপাতালে মারা যান। "Djalma Santos: Footballer who won the World Cup with Brazil"। The Independent। ২৩ আগস্ট ২০১৩। সংগ্রহের তারিখ ২৩ অক্টোবর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Brazil legend Djalma Santos dies"। FIFA। ২৪ জুলাই ২০১৩। ৩১ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Djalma Santos, bicampeão mundial, morre em Uberaba aos 84 anos" (পর্তুগিজ ভাষায়)। Globo Esporte। ২৩ জুলাই ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দেবীগঞ্জ ইউনিয়ন

দেবীগঞ্জ সদর ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন। এই ইউনিয়নের আয়তন ১৩ বর্গকিলোমিটার (৬০৬২ একর)। এই ইউনিয়নের পূর্বে উপজেলা পরিষদ ও পূর্বে জেলার শেষ সীমানা ইউনিয়ন পরিষদ। পশ্চিমে করতোয়া নদী ও পশ্চিম ৯নং দেবীডুবা ইউনিয়ন পরিষদ। উত্তরে ৭নং টেপ্রীগঞ্জ ইউনিয়ন পরিষদ। দক্ষিণে ৬নং সোনাহার ইউনিয়ন পরিষদ। দেবীগঞ্জ নামকরণ নিয়ে সাধারণত দুটি মতই বেশি প্রচলিত। এই জনপদটি পূর্বে রাজবংশীয় হিন্দু অধ্যুষিত ছিল বিধায় এখানে ছোট ছোট অনেক দেব দেবীর মূর্তি পাওয়া যেত। কিছু দিন আগেও এ অঞ্চলের বিভিন্ন অংশে মাটির নিচে অনেক ছোট ছোট মাটির মূর্তি পাওয়া যায়। এই দেব বা দেবীর নাম থেকেই দেবীগঞ্জ নামটি হতে পারে। তবে সবচেয়ে গ্রহণযোগ্য মত হল-সন্ন্যাসী বিদ্যোহের অন্যতম রুপকার ও খ্যাতিমান নেত্রী দেবী চৌধুরীর নামে নামকরণ। কারণ দেবীগঞ্জ ছিল তার বিপ্লবী আড্ডা। এ অঞ্চলে প্রবাহিত তিস্তা, করতোয়া, আত্রাই প্রভৃতি নদী ছিল তার অবাধ বিচরনস্থল। এখানকার বিভিন্ন জনপদে তিনি বৃটিশদের সাথে খন্ড খন্ড যুদ্ধে অবতীর্ণ হয়ে ছিলেন। তাই কৃষক-সন্ন্যাসী ফকির বিদ্যোহের অন্যতম নেত্রী দেবী চৌধুরীরর স্মৃতি থেকে এর নামকরণ করা হয় দেবীগঞ্জ। এর অন্যতম প্রমাণ হল তার প্রধান সহযোগী ভবানী পাঠকের নামে দেবীগঞ্জের দক্ষিণে ভবানীগঞ্জ নামে একটি জায়গার নাম করণ করা হয়েছে। এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি । এই এলাকায় সর্বমোট ৩২২১৬ জন বাস করে । এই এলাকায় ১২টি প্রাথমিক বিদ্যালয়. ৬টি উচ্চ বিদ্যালয় এবং ২টি কলেজ, ৩টি মাদ্রাসা । এই ইউনিয়নের শিক্ষার হার শতকরা প্রায় ৫৯% । এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র এবং ৪টি কমিউনিটি ক্লিনিক রয়েছে। রাজধানী ঢাকা থেকে ঢাকা -পঞ্চগড় মহাসড়কের পঞ্চগড় জেলার বোদা উপজেলা থেকে পূর্বে পাকারাস্তা হয়ে ৩০ কি:মি: আসলেই দেবীগঞ্জ উপজেলা পরিষদ। উপজেলা পরিষদের ঠিক পশ্চিমে দেবীগঞ্জ থানা, থানার সংলগ্নে ৩নং দেবীগঞ্জ ইউনিয়ন পরিষদ উপস্থিত। ঢাকা- নীলফামারী মহাসড়কের নীলফামারী জেলার ডোমার উপজেলা থেকে ৮ কি:মি: উত্তরে আসলেই ৩নং দেবীগঞ্জ ইউনিয়ন পরিষদ। এ কে ভুইয়া শ্রী অনিল চন্দ্র মো: মনসুর আলী আব্দুল করিম সুধীর চন্দ্র সুনীল চন্দ্র সত্যান চন্দ্র শহীদ আব্দুল মান্নান মোঃ রবিউল আলম মরহুম মোঃ আব্দুল লতিফ মোঃ গিয়াস উদ্দিন চৌধুরী শফিউল আলম প্রধান "দেবীগঞ্জ সদর ইউনিয়নের আয়তন"। www.lcgbangladesh.org। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।  "এক নজরে দেবীগঞ্জ সদর"। www.bangladesh.gov.bd। ২২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।  "মাধ্যমিক বিদ্যালয়"। www.bangladwsh.gov.bd। ২২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।  "কলেজের তালিকা"। www.bangladesh.gov.bd। ২২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।  "মুক্তিযোদ্ধা ভাতা"। www.bangladesh.gov.bd। ২২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।
বাংলাদেশে পারমাণবিক শক্তি

বাংলাদেশে পারমাণবিক শক্তির উন্নয়নে পারমাণবিক বিদ্যুত কেন্দ্র স্থাপনের প্রথম পরিকল্পনা গৃহীত হয় ১৯৬১ সালে। সে থেকে এই প্রকল্প স্থাপনের সম্ভ্যাবতা যাচাইয়ের পর ১৯৬৩ সালে পাবনার রূপপুরকে প্রকল্পের স্থান হিসেবে নির্বাচন করা হয়। ২০০১ সালে বাংলাদেশ সরকার পারমাণবিক শক্তি পরিকল্পনা গ্রহণ করে এবং জুন ২৪, ২০০৭ সালে সরকার দেশে বিদ্যুত সমস্যা সমাধানের লক্ষ্যে পারমাণবিক বিদ্যুৎ কেন্দ্র স্থাপনের নীতিগত সিদ্ধান্ত গ্রহণ করে। ২০০৯ সালে বাংলাদেশ সরকার রাশিয়ার সাথে বিদ্যুৎ কেন্দ্র নির্মানের আলোচনা শুরু করে এবং একই বছরের ১৩ই ফেব্রুয়ারি দুই দেশের মধ্যে পারমাণবিক বিদ্যুৎ কেন্দ্র নির্মাণের লক্ষ্যে একটি সমঝোতা স্মারক বা MOU (Memorendum of Understanding) স্বাক্ষরিত হয়। এছাড়া বাংলাদেশ, যুক্তরাষ্ট্র , ফ্রান্স এবং চীনের সাথে শান্তিপূর্ণ পারমাণবিক শক্তি কার্যক্রম পরিচালনা করা শীর্ষক একটি সহযোগিতা স্মারকে স্বাক্ষর করেছে। বাংলাদেশ সরকারের বিদ্যুত জ্বালানী ও খনিজ সম্পদ মন্ত্রণালয় এবং বিদ্যুত উন্নয়ন বোর্ড স্থানীয় পর্যায়ে যুক্ত আছে। ফেব্রুয়ারি ২, ২০১১ সালে বাংলাদেশ ও রাশিয়ার রাষ্ট্রীয় আণবিক শক্তি করপোরেশনের (রসাটম) সাথে দেশের দক্ষিণ-পশ্চিমাঞ্চলীয় পাবনা জেলার রূপপুরে পারমাণবিক বিদ্যুৎ কেন্দ্র স্থাপনের চুক্তি স্বাক্ষরিত হয়েছে। চুক্তি অনুযায়ী রাশিয়া ২০০০ হাজার মেগাওয়াট বিদ্যুত উৎপাদনের লক্ষ্যে দুটি পারমাণবিক চুল্লী স্থাপন করবে এবং আগামী পাঁচ বছর এই প্রকল্প বাস্তবায়নের সময় সীমা নির্ধারিত হয়েছে। ২০২১ সালে আনুমানিক দুই বিলিয়ন ডলার ব্যয়ে নির্মিতব্য এই বিদ্যুত কেন্দ্রটি উৎপাদনের জন্য চালু হবে বলে জানান রাশিয়ার রাষ্ট্রীয় পারমাণবিক শক্তি কমিশনের মহাপরিচালক এবং সাবেক প্রধানমন্ত্রী সের্গেই কিরিয়েঙ্কো । মে ২৯, ২০১৩ সালে প্রধানমন্ত্রী বাংলাদেশের দক্ষিণ অঞ্চলের অভ্যন্তরীণ কোন দ্বীপে দ্বিতীয় পারমাণবিক বিদ্যুত কেন্দ্র নির্মাণ করার ঘোষণা দিয়েছেন। রুপপুর পারমাণবিক বিদ্যুৎ কেন্দ্র বাংলাদেশ পরমাণু শক্তি কমিশন "Emerging Nuclear Energy Countries"। World Nuclear Association। এপ্রিল ২০০৯। ২৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ডিসেম্বর ৩০, ২০১৪।  "Bangladesh To Build Nuclear Power Plant"। Energy Daily। ২০০৭-০৬-২৪। সংগ্রহের তারিখ ডিসেম্বর ৩০, ২০১৪।  "Bangladesh agrees nuclear power deal with Russia"। BBC News। ২ নভেম্বর ২০১১।  Chowdhury, Syed Tashfin (১৬ মার্চ ২০১১)। "Bangladesh signs up for nuclear power"। Asia Times। ১১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ডিসেম্বর ৩১, ২০১৪।  Chowdhury, Syed Tashfin (৫ নভেম্বর ২০১১)। "Bangladesh, Russia sign nuclear plant deal"। Asia Times। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ৩১, ২০১৪।  <http://www.kalerkantho.com/?view=details&type=gold&data=news&pub_no=1258&cat_id=1&menu_id=43&news_type_id=1&index=3>
পামুলী ইউনিয়ন

পামুলী ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন। এই ইউনিয়নের আয়তন ২১ বর্গকিলোমিটার (৫২৮০ একর)। এই ইউনিয়নের অধীনে ৩টি ওয়ার্ড রয়েছে। এই এলাকায় গ্রামের সংখ্যা মোট ১৪টি। এই এলাকায় সর্বমোট ১৯৬০৭ জন বাস করে । এই এলাকায় ১১টি প্রাথমিক বিদ্যালয়. ৬টি উচ্চ বিদ্যালয় এবং ৩টি এবতেদায়ী মাদ্রাসা রয়েছে । এই ইউনিয়নের শিক্ষার হার শতকরা প্রায় ৬৫%। এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র, ১টি উপস্বাস্থ্য কেন্দ্র এবং ১টি কমিউনিটি ক্লিনিক রয়েছে। রাজধানী ঢাকা থেকে ঢাকা-ভায়া- দেবীগঞ্জ ভায়া পঞ্চগড় হাইওয়ে রোডের লক্ষীরহাট চৌরাস্তা হতে ১.৫ কি.মি দক্ষিণে, মৌমারী হতে ১.৫ কি.মি উত্তরে পামুলী ইউনিয়ন কমপ্লেক্স ভবন অবস্থিত "পামুলী ইউনিয়নের আয়তন"। www.lcgbangladesh.org। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।  "মুক্তিযোদ্ধার তালিকা"। বাংলাদেশ জাতীয় তথ্য বাতায়ন। [স্থায়ীভাবে অকার্যকর সংযোগ]
সৌন্দর্য্য

সৌন্দর্য্য বা নিগিলা বা সৌন্দর্য (ইংরেজি: Beauty) হল কোন ব্যক্তি, প্রাণী, স্থান, বস্তু, অথবা ধারনার একটি বৈশিষ্ট্য, যা কোন আনন্দ বা আত্মতৃপ্তির উপলব্ধিক বা অনুভূতিক অভিজ্ঞতার যোগান দেয়। সৌন্দর্য্যকে নন্দনতত্ত্ব, সমাজবিজ্ঞান, সামাজিক মনোবিজ্ঞান, এবং সংস্কৃতির একটি অংশ হিসেবে গণ্য করা হয়। একটি "আদর্শ সৌন্দর্য্য" হল এমন একটি সত্তা, যেটি প্রশংসিত হয় অথবা এমন কিছু বৈশিষ্ট্য যেগুলো নির্দিষ্ট সংষ্কৃতিতে ব্যাপকভাবে পরিপূর্ণতার বৈশিষ্ট্য হিসেবে গণ্য হয়। Gary Martin (২০০৭)। "Beauty is in the eye of the beholder"। The Phrase Finder। নভেম্বর ৩০, ২০০৭ তারিখে মূল থেকে আর্কাইভ করা। সংগ্রহের তারিখ ডিসেম্বর ৪, ২০০৭।  "Denis Dutton: A Darwinian theory of beauty | Video on TED.com"। ১১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৪।
উজান গাঙ্গের নাইয়া

গিয়াস উদ্দিন সেলিম না্টকটির রচনা এবং নির্দেশনা দিয়েছেন। বিবিসি প্রযোজিত ধারাবাহিক নাটকটি দেখা যাবে বিটিভিতে। ধারাবাহিকটিতে অভিনয় করেছেন মামুনুর রশিদ, শাহেদ আলি , ওয়াহিদ মল্লিক জনি, দিপা খন্দকার, স্পর্শীয়া, নওশবা, ফজলুর রহমান বাবু, চঞ্চল চৌধুরি, ইসরাত নিশাত, আনয়ারুল হক, মহাম্মদ ইকবাল হোসেন, শিল্পী সরকার অপু প্রমুখ। [১] [২] [৩] ওয়েব্যাক মেশিনে আর্কাইভকৃত ৫ মার্চ ২০১৬ তারিখে
দাসাই নাচ

দাসাই নাচ একপ্রকার সাঁওতালি যুদ্ধনৃত্য। এই নাচ ভারতীয় রাজ্য পশ্চিমবঙ্গের পুরুলিয়া, বাঁকুড়া, পশ্চিম মেদিনীপুর জেলা, বীরভূম, বর্ধমান জেলার আসানসোল মহকুমা এবং ঝাড়খণ্ড রাজ্যের সাঁওতাল পরগণা, ধানবাদ, রাঁচি, হাজারিবাগ, বোকারো, রামগড়, পূর্ব ও পশ্চিম সিংভূম প্রভৃতি জেলায় জনপ্রিয়। দাসাই নাচ সাঁওতাল যুবক ও কিশোরদের যৌথ নৃত্য। নৃত্যশিল্পীরা গেঞ্জি বা জামা এবং শাড়ী পরে মাথায় লম্বা কাপড়ের ফেট্টি বেঁধে তাতে ময়ূরের পালক লাগিয়ে নেয় ও কাগজের ফুল গুঁজে নেয়। এছাড়া তারা কানে কানপাশা, গলায় হার, হাতে ময়ূরের পালক এবং পায়ে ঘুঙুর লাগিয়ে নাচে অংশগ্রহণ করেন। নাচের সময় অনেক নৃত্যশিল্পী অস্বাভাবিক আচরণ করে থাকেন, যাকে ঝাপান নামা বলা হয়ে থাকে। তখন তাকে বাবুই ঘাসের দড়ির গোছা দিয়ে মারা হয়ে থাকে। ছয় জন করে নৃত্যশিল্পী দুই সারিতে পরস্পরের মুখোমুখি হয়ে আড়াই ফুটের ব্যবধানে থেকে গানের ও বাজনার ছন্দে একসাথে তিন পা এগিয়ে-পিছিয়ে নৃত্য করে থাকেন। কখনো ছয়জন করে নর্তক চারটি সারিতে সারিবদ্ধ হয়ে একই ভঙ্গীতে এবং একসাথে ডান ও বাম দিকে ঘুরে নেচে থাকেন। কখনো আবার তারা বৃত্তাকারে সংঘবদ্ধ হয়ে বসে বা উবু হয়ে বা দাঁড়িয়ে ঘড়ির কাটার বিপরীতে ঘুরে ঘুরে নাচ করে থাকেন। হুদুর দুর্গা দশৈং "দাঁশাই পরবে জড়িয়ে অসুরবধের কষ্ট, শোকের পালন আদিবাসী সাঁওতালিদের"। এই সময়। ৯ অক্টোবর ২০১৯। সংগ্রহের তারিখ ১০ মার্চ ২০২১।  দিলীপ কুমার গোস্বামী, সীমান্ত রাঢ়ের লোকসংস্কৃতি, প্রকাশক- পারিজাত প্রকাশনী, বিদ্যাসাগর পল্লী, পুরুলিয়া-৭২৩১০১, প্রথম প্রকাশ- ২৪শে ডিসেম্বর, ২০১৪
লুনা ২

লুনা ২, অথবা লুনিক ২ (অভ্যন্তরীণ নাম E-1A series) ছিল সোভিয়েত ইউনিয়নের লুনা প্রোগ্রামের দ্বিতীয় মহাকাশ অভিযান। এটা চাঁদের পৃষ্ঠ পৌঁছানোর প্রথম মহাকাশযান এবং পৃথিবী ছাড়া অন্য কোন গ্রহের পৃষ্ঠভাগে অবতরণ করা প্রথম মনুষ্যসৃষ্ট বস্তু। ১৯৫৯ সালের ১৪ সেপ্টেম্বরে এটি সফলভাবে craters Aristides, Archimedes, and Autolycus এর কাছে Mare Imbrium এর পূর্বে অবতরন করে। Krebs, Gunter। "Luna Ye-1A"। Gunter's Space Page। সংগ্রহের তারিখ ১০ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Luna 2 Launch and Trajectory Information"। NASA Space Science Data Coordinated Archive। সংগ্রহের তারিখ ২৮ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Luna 2"। N2YO.com। সংগ্রহের তারিখ ১০ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Siddiqi, Asif A. (২০১৮)। Beyond Earth: A Chronicle of Deep Space Exploration, 1958–2016 (পিডিএফ)। NASA। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Luna 2"। NASA Space Science Data Coordinated Archive। সংগ্রহের তারিখ জানুয়ারি ৯, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lardier ও Barensky 2013, পৃ. 406। "Luna 02"। NASA Science Solar System Exploration। ২৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৯। Luna 2 (as it was renamed in 1963)... উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে লুনা ২ সংক্রান্ত মিডিয়া রয়েছে। উদ্ধৃতি ত্রুটি: "lower-alpha" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="lower-alpha"/> ট্যাগ পাওয়া যায়নি
লুনা ১০

লুনা ১০ (ই-6S সিরিজ) প্রাক্তন সোভিয়েত ইউনিয়নের লুনা প্রোগ্রামের একটি অভিযান। এটি ১৯৬৬ সালের পরিচালিত রোবোটিক স্পেইসক্রাফট মিশন; যার অপর নাম লুনিক ১০। এটিই ছিলো চাঁদের প্রথম কৃত্রিম উপগ্রহ। ০.৩ থেকে ৩ মেগাইলেক্ট্রিক ভোল্টের একটি গামা রশ্মি বর্নালীমাপক ছিল লুনা-১০ এ। আরো ছিল triaxial ম্যাগনেটোমিটার, উল্কা শনাক্তকারক যন্ত্র, সৌর-প্লাজমা গবেষণা করার বৈজ্ঞানিক যন্ত্রপাতি, গ্যাস নিঃসারক, কম-শক্তির এক্স-রে ডিটেক্টর, অবলোহিত বিকিরণ মাপার জন্য কিছু ডিভাইস। চাঁদ এবং চাঁদের বিকিরণ পরিবেশ অবলোহিত বিকিরণের উৎস। একই সাথে মহাকর্ষীয় গবেষণাও করা হয়েছিল। লুনা ১০ চাঁদের কক্ষপথে ব্যাপক গবেষণা পরিচালিত করে। চাঁদের চৌম্বকক্ষেত্রের শক্তি, এর রেডিয়েশন বেল্ট আর চান্দ্র পাথরের বৈশিষ্ট্য, মহাজাগতিক রশ্মি, ক্ষুদ্র ক্ষুদ্র উল্কাপিণ্ডের ঘনত্বের উপর প্রচুর পরিমাণে তথ্য সংগ্রহ করে। চাঁদের পাথরগুলোর সাথে স্থলজ শিলার মিল পাওয়া গিয়েছিল। এই অভিযানের সবচেয়ে বড় সাফল্য ছিল চাঁদের বিরাট অববাহিকাগুলোয় ভরের ঘনত্ব নিরুপণ করা। অববাহিকাগুলোর অভ্যন্তরে ঘনত্ব বেশি থাকা- ছিল চান্দ্র কক্ষপথের বিকৃতির কারণ। জ্বালানিসহ এর ভর ছিল ১৩৫০ কেজি এর মধ্যে অরবিটাল মডিউলটি ছিল ২৪৫ কেজি। অরবিটাল মডিউলটি সিলিন্ডারাকৃতির যা ১.৫ মিটার লম্বা এবং ৭৫ সেন্টিমিটার ব্যাসের ভূমিবিশিষ্ট। ৩১শে মার্চ, ১৯৬৬ তে বৈকনুর কসমোড্রোন থেকে উৎক্ষেপণ করা হয় লুনা ১০ কে। তিনদিন ছয়ঘণ্টা পথ চলে ৩রা এপ্রিলে স্পেইসক্রাফটটি চাঁদের কক্ষপথে প্রবেশ করে। চাঁদের কক্ষপথ পরবর্তী ৩ ঘণ্টায় একবার পরিক্রমণ করে ফেলে। মস্কোসময় তখন ০৪ এপ্রিল। চাঁদ থেকে ৮০০০ কিলোমিটার দূর দিয়ে এর অরবিটার কক্ষপথে প্রবেশ করেছিল। লুনা ১০ ছিল ব্যাটারীচালিত। এটিকে দিয়ে ৪৬০টি পরিক্রমণ আর ২১৯ বার তথ্য সম্প্রচার করানো গিয়েছিল পৃথিবী থেকে এর রেডিও সিগনাল হারিয়ে যাবার আগে। অর্থাৎ লুনা ১০ পৃথিবীতে ফিরে আসে নি। এর সাথে যোগাযোগের কম্পাঙ্ক ছিল ১৮৩ মেগাহার্জ ও ৯২২ মেগাহার্জ। http://nssdc.gsfc.nasa.gov/nmc/spacecraftDisplay.do?id=1966-027A লুনা-১০ অভিযান ওয়েব্যাক মেশিনে আর্কাইভকৃত ২৭ জুন ২০২২ তারিখে লুনা ১০
মাঙ্গা এ্যাকশন

Manga এ্যাকশান (漫画アクション) হল জাপানি শিনেন ম্যাগাজিন।যেটি প্রকাশনা করেছে ফুতাবাসা.
ওয়ালী ফয়সাল

মোহাম্মদ ওয়ালী ফয়সাল (জন্ম: ১ মার্চ ১৯৮৫; ওয়ালী ফয়সাল নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন। ২০০৫–০৬ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৯–১০ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং রহমতগঞ্জের হয়ে খেলেছেন। ২০২২–২৩ মৌসুমে, তিনি রহমতগঞ্জ হতে বাংলাদেশী ক্লাব ঢাকা মোহামেডানে যোগদান করেছেন। ২০০৫ সালে, ফয়সাল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৪০-এর অধিক ম্যাচে অংশগ্রহণ করেছেন। দলগতভাবে, ফয়সাল এপর্যন্ত ৮টি শিরোপা জয়লাভ করেছেন, যার মধ্যে ৭টি ঢাকা আবাহনীর হয়ে এবং ১টি শেখ জামালের হয়ে জয়লাভ করেছেন। মোহাম্মদ ওয়ালী ফয়সাল ১৯৮৫ সালের ১লা মার্চ তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মামা আব্দুল্লাহ পারভেজও একজন ফুটবল খেলোয়াড় ছিলেন, মূলত তার মাধ্যমে ফয়সাল ফুটবলে পদার্পণ করেছেন। ২০০৬ সালের ৫ই এপ্রিল তারিখে, মাত্র ২১ বছর ১ মাস ৫ দিন বয়সে, ফয়সাল ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে ফয়সাল সর্বমোট ৪ ম্যাচে অংশগ্রহণ করেছেন। ৩১ মার্চ ২০২১ পর্যন্ত হালনাগাদকৃত। "Bangladesh Squad Announced For Nepal"। www.plaantik.com। ২৯ মে ২০১৫ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১২।  সকারওয়েতে ওয়ালী ফয়সাল (ইংরেজি) ট্রান্সফারমার্কেটে ওয়ালী ফয়সাল (ইংরেজি) ওয়ার্ল্ডফুটবল.নেটে ওয়ালী ফয়সাল (ইংরেজি) ন্যাশনাল-ফুটবল-টিমস.কমে ওয়ালী ফয়সাল (ইংরেজি)
সোনাহার মল্লিকাদহ ইউনিয়ন

সোনাহার মল্লিকাদহ ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন। এই ইউনিয়নের আয়তন ২১বর্গকিলোমিটার (৯৪১৫ একর)। উপজেলা হতে ১০ কিলোমিটার দক্ষীণে সোনাহার ইউনিয়ন। এই ইউনিয়নের অধীনে ৯টি ওয়ার্ড রয়েছে। এই এলাকায় গ্রামের সংখ্যা মোট ১০টি এবং মৌজার সংখ্যা ৭ টি। এই এলাকায় সর্বমোট ২৩৬০২জন বাস করে। এখানে মুসলমান ৬৪%, হিন্দু ৩৬%। এই এলাকায় ১০টি প্রাথমিক বিদ্যালয়. ৬টি উচ্চ বিদ্যালয় ৭টি এবতেদায়ী মাদ্রাসা রয়েছে। এই ইউনিয়নের শিক্ষার হার শতকরা প্রায় ৫৯%। এই ইউনিয়নে ১টি ইউনিয়ন স্বাস্থ্য ও পরিবার কল্যাণকেন্দ্র এবং ১টি কমিউনিটি ক্লিনিক রয়েছে। "সোনাহার মল্লিকাদহ ইউনিয়নের আয়তন"। www.lcgbangladesh.org। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৪।  "এক নজরে সোনাহার মল্লিকাদহ ইউনিয়ন"। বাংলাদেশ জাতীঢ বাতায়ন। [স্থায়ীভাবে অকার্যকর সংযোগ]
কালুখালী উপজেলা

কালুখালী উপজেলা বাংলাদেশের রাজবাড়ী জেলার একটি প্রশাসনিক এলাকা। কালুখালী উপজেলার আয়তন ১৬৯.৫৮ বর্গ কিলোমিটার। এ উপজেলা ২৩°৩৩‘ উত্তর অক্ষাংশ এবং ৯০°২৩‘ পূর্ব দ্রাঘিমাংশে অবস্থিত। এর পশ্চিমে পাংশা উপজেলা, পাবনার সুজানগর উপজেলা, দক্ষিণে বালিয়াকান্দি উপজেলা এবং মাগুরার শ্রীপুর উপজেলা, পূর্বে রাজবাড়ীর খাঁনগঞ্জ, চন্দনা ও রামকান্তপুর ইউপি, পশ্চিমে পাংশা পৌরসভা, মৌরাট, পাট্টা ও হাবাসপুর ইউনিয়ন এলাকা। ২০১০ সালে পাংশা উপজেলা ভেঙে কালুখালী উপজেলা প্রতিষ্ঠা লাভ করে! ঐ বছরের জুন মাসে এর আনুষ্ঠানিক কার্যক্রম শুরু হয়! ৭টি ইউনিয়ন নিয়ে কালুখালী উপজেলা গঠিত। ইউনিয়নগুলো হচ্ছেঃ * রতনদিয়া ইউনিয়ন, * কালিকাপুর ইউনিয়ন, * বোয়ালিয়া ইউনিয়ন, * মাঝবাড়ী ইউনিয়ন, * মদাপুর ইউনিয়ন, * মৃগী ইউনিয়ন ও * সাওরাইল ইউনিয়ন। ঢাকা কুষ্টিয়া মহসড়ক থেকে পায়ে হেটে অথবা ভ্যান, রিক্সা, অটো রিক্সা করে যাওয়া যায়। রাজবাড়ী জেলা থেকে কালুখালী উপজেলার দূরুত্ব প্রায় ১৫ কিঃ মিঃ। রাজবাড়ী থেকে পশ্চিমে পাংশা উপজেলা এবং রাজবাড়ী সদর উপজেলার মাঝখানে অবস্থিত। রাজ রাজেশ্বর গাছের মন্দির - মদাপুর ইউনিয়ন; গজারিয়ার বিল - বোয়ালিয়া ইউনিয়ন; কলিমদ্দিন খান-এর মাজার - পুরাতন কালুখালী গ্রাম; রুপসা গায়েবী মসজিদ - রুপসা গ্রাম। সাপের খামার - কলকলিয়া গ্রাম , বোয়ালিয়া ইউনিয়ন । রাজবাড়ী জেলা; ঢাকা বিভাগ; বাংলাদেশের উপজেলাসমূহ। বাংলাদেশ জাতীয় তথ্য বাতায়ন (জুন ২০১৪)। "এক নজরে কালুখালী"। গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই, ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য) বাংলাপিডিয়ায় কালুখালী উপজেলা
টম স্পেন্সার

টমাস উইলিয়াম স্পেন্সার, ওবিই (ইংরেজি: Thomas Spencer; জন্ম: ২২ মার্চ, ১৯১৪ - মৃত্যু: ১ নভেম্বর, ১৯৯৫) লন্ডনের ডেপ্টফোর্ড এলাকায় জন্মগ্রহণকারী ইংল্যান্ডের সাবেক প্রথম-শ্রেণীর ক্রিকেটার ছিলেন। এছাড়াও, তিনি আন্তর্জাতিক ক্রিকেটে আম্পায়ারের দায়িত্ব পালন করেন। কাউন্টি ক্রিকেটে কেন্ট দলের পক্ষে প্রতিনিধিত্ব করেন টম স্পেন্সার। খেলোয়াড়ী জীবন থেকে অবসর নেয়ার পর ১৭ টেস্টে ও ৬টি একদিনের আন্তর্জাতিকের ক্রিকেটে খেলা পরিচালনা করেন। তন্মধ্যে ১৯৭৫ সালের ক্রিকেট বিশ্বকাপের ফাইনালে ডিকি বার্ডের সাথে ওয়েস্ট ইন্ডিজ ও অস্ট্রেলিয়ার মধ্যকার খেলা পরিচালনা অন্যতম। ১৯৭৬ সালে ক্রিকেট খেলায় মূল্যবান সেবা প্রদানের জন্য তাকে ওবিই পদবী প্রদান করা হয়। "Tom Spencer"। ESPN Cricinfo। সংগ্রহের তারিখ ১৬ মে ২০১৪।  আম্পায়ার স্টিভ বাকনর টেস্ট ক্রিকেট আম্পায়ারদের তালিকা ইএসপিএনক্রিকইনফোতে টম স্পেন্সার (ইংরেজি)